Líonraí Gaeilge

Is Líonraí Gaeilge iad na limistéir atá aitheanta ag Poblacht na hÉireann agus ag Foras na Gaeilge mar áiteanna lasmuigh den Ghaeltacht a bhfuil neart ar leith sa Ghaeilge ann.

De réir Acht na Gaeltachta 2012, tá teorainneacha na Gaeltachta le bunú feasta ar chritéir theangeolaíocha seachas ar limistéir thíreolaíocha mar a bhí go dtí sin. Tá tábhacht ar leith le pleanáil teanga ag leibhéal an phobail dá réir. Tá deis ag ceantair lasmuigh de na ceantair Ghaeltachta aitheantas reachtúil a bhaint amach mar Líonraí Gaeilge nó mar Bhailte Seirbhíse Gaeltachta ach critéir áirithe a chomhlíonadh atá leagtha síos ag Údarás na Gaeltachta agus ag Foras na Gaeilge.Acht na Gaeltachta 2012 - An Roinn Cultúir, Oidhreachta agus GaeltachtaLíonraí Gaeilge - Foras na Gaeilge

D'fhógair Foras na Gaeilge i ndeireadh 2015 go bhfuil cúig cheantar aitheanta anois mar áiteanna ina bhfuil Líonraí Gaeilge in Éirinn - Sráidbhaile Chluain Dolcáin, Baile Locha Riach, Inis, Carn Tóchair agus Béal Feirste Thiar.Cúig cheantar fógartha mar ‘Líonraí Gaeilge’ ag Foras na Gaeilge -Tuairisc.ie Tá súil ag Foras na Gaeilge go n-aithneofar líonraí Gaeilge eile.

 Féach freisin 

 Acht na Gaeltachta 2012
 Acht na dTeangacha Oifigiúla 2003
 Foras na Gaeilge
 An Coimisinéir Teanga
 Straitéis 20 Bliain don Ghaeilge 2010-2030

 Tagairtí 


Catagóir:Grúpaí Gaeilge
Catagóir:Gníomhaithe Gaeilge